
Totolino 


In Regatul Pisicilor Pufoase domnea, de multă vreme, o ordine 
desăvârşită. Fiecare familie de pisici avea o gospodărie aşezată şi 
îngrijită, iar pisicutii mergeau zi de zi la şcoala ridicată anume pentru 
ei, pe culmea unui deal. Nimeni nu ducea lipsă de nimic, căci 
Motanul cel Invatat, regele, avea grijă ca pisicile din regatul său să 
trăiască în înţelegere şi bunăstare. Încheiase chiar un tratat de pace 
cu neamul şoricesc, semnat de Soarecele cel Intelept, prin care orice 
luptă era interzisă, iar cel ce nu se supunea legii era aspru pedepsit. 

Aşadar, viaţa în regatul Pisicilor Pufoase era cum nu se poate mai 
bună. Într-o căsuţă frumoasă, înconjurat de multă dragoste, trăia 
Totolino, mezinul familiei Pisolino. Era cel mai rasfatat şi cel mai 
năzdrăvan dintre cei trei pisoi ai familiei. 


Dar să vă spun cum îşi petrecea timpul pisicutul nostru. Întâi 
şi-ntâi, pentru Totolino, cel mai important lucru părea a fi somnul. 
Astfel, în vacanţă, nici nu se trezea bine, că îşi si lua läbutele la 
spinare şi căuta un loc în care să poată lenevi fără să-l bată cineva la 
cap. 

Sub caisul din faţa casei îi plăcea să piardă vremea cel mai adesea, 


însă mai întâi se lua la harta cu cocoşul, care susţinea sus şi tare că e 
locul lui din mosi-stramosi. 

Cel mai mult şi mai mult îi plăcea să atipeasca în papucii tatălui 
său. Nu de puţine ori, vrând să se incalte, domnul Pisolino era cat pe 
ce să-l strivească, negândind că pisicutul îşi găsise culcuş tocmai 
acolo. 

Cu toate că avea o blanita albă ca neaua, Totolino nu putea 
rămâne curat nici măcar câteva ore. 

Când nu se lua la trântă cu alţi pisoi prin praful de pe drum, se 
tăvălea anume prin cenuşa din vatră, apoi se ascundea frumusel pe 
după vreun cotlon şi speria pe oricine îi ieşea în cale. Şi râdea, 
neastâmpăratul, zile-ntregi de isprava lui, spre amărăciunea familiei. 

Toate animalele din ogradă îl ştiau de frică pe Totolino. Găinile 
fugeau doar când îl vedeau că se apropie iar curcile urlau cât le ţinea 
gura dacă-l vedeau trecând prin faţa lor, căci le vărsa mâncarea din 
vase şi le fugărea până-şi dădeau sufletul. 

Oile erau şi ele necăjite, căci Totolino îşi ascutea gherutele prin 
blana lor. Cele mai speriate erau însă caprele. Cu ceva vreme în 
urmă, Totolino primise cadou o trotinetă. Nu se ştie cum, luând un 
viraj greşit, a căzut lângă gard, tocmai peste o capră bătrână şi surdă, 
care îşi citea ziarul, în timp ce nepoteii ei, nişte iezişori cuminţi, 
păşteau linistiti. Ce necaz pe biata capră, s-a ales c-un picior rupt şi 
cu o sperietură de toată frumuseţea. De atunci, caprele fugeau 
mâncând pământul de teama lui Totolino. 

Din toate animalele din ogradă, Totolino nu se ferea decât de 
vacă. Cu ceva vreme în urmă, vaca îl prinsese cu boticul în bidonul cu 
lapte proaspăt şi se supărase aşa de tare că trei zile nu mai voise să 
dea lapte familiei Pisolino. Cum la orice masă Totolino bea şi o 
canuta cu lăptic, pisicului i-a părut rău că a necăjit-o pe vacuta. S-a 
dus la ea, i-a cerut scuze, doar-doar i-o da şi lui un pic de lapte. 
Nimic. Abia după ce a discutat cu domnul Pisolino, vacuta s-a lăsat 
înduplecată, cu condiţia ca Totolino să nu se mai apropie vreodată de 
laptele ei. 

Veni şi ziua mult aşteptată, cea în care pisicutul avea să meargă 
la scoala. Dis-de-dimineatà, mama lui Totolino intră încetisor în 
camera acestuia: 


— Totolino, hai pisicutul meu drag, trezeste-te, e timpul sa 
mergi la scoala! îi spuse ea, în vreme ce îi dezmierda incetisor 
blanita. 

— Nuuuuu, te rog mult, lasă-mă inca cinci minute, te rog mult.... 

— Bine, te mai las un picut, dar va trebui să ne grabim, căci 
întârziem din prima zi... 

Cele cinci minute se scurseră repede, dar Totolino nici gând să se 
trezească. 
— Totolino, haide, scoală-te, nu mai avem timp de pierdut... 


— Cum adică nu mai avem TIMP, cine este timpul ca să-mi 
spună mie ce să fac... răspunse Totolino, trăgându-şi nervos păturica 
peste cap... Să se ducă TIMPUL la şcoală în locul meu..., dacă-i aşa 
grăbit. 

— Timpul, dragul meu, se măsoară cu ajutorul ceasului, îi 
răspunse cu bländete mama sa, arătându-i cu lábuta ceasul 
deşteptător. Iar el zboară iute. Uite, este deja ora 7 şi 5 minute, iar tu 
încă leneveşti în pat. 

— Eu sunt foarte su-su-părat, mămico, foarte su-su-părat, zise 
Totolino, bâlbâindu-se de nervi, şi se dădu jos din pat. Din acest 
moment, eu sunt cel mai rău duşman al timpului şi al ceasului... ca să 
zic aşa. Şi împinse cu labuta ceasul desteptator care, bineînţeles, se 
făcu bucăţi pe pardoseala camerei. 


— Vai, ce-ai facut, nazdravanule! Acum sa vad cum o sa te mai 
trezesti dimineaţa... — îi spuse mama sa şi închise supărată usa 
camerei. 

Asta cam aşa este... Cum o să mă trezesc de acum încolo? 
Hmm...Hmmm. Lasă că stiu.. Îl pun la treabă pe cocos. În fiecare 
dimineaţă, el mă va trezi la ora la care îi voi spune eu. Aşa nu mai 
trebuie să învăţ ora si sá tin minte toate limbile ceasului. Ce pisicut 
istet sunt..! 

Totolino se spala iute pe blanita si dădu fuga in bucătărie, unde 
ştia ca il aşteaptă mama cu lăpticul gata încălzit. Bau în grabă 
lăpticul şi-i spuse vesel mamei că e gata. 

Uimită de graba cu care Totolino voia să ajungă la şcoală, 
mama nu pierdu vremea, nu cumva ca pisicutul ei să se 
răzgândească. 

Ajuns acolo, Totolino salută respectuos şi lua loc la bancuta arătată 
de învăţătoare, o pisică foarte frumoasă şi foarte blândă. 

Uau, ce scăunel bun! Ia să văd ce se întâmplă dacă mă întind 
puţin .... Nimic, e foarte bine... Cred că pot să închid şi ochişorii, 
ia să văd, pot... 

— Totolino, Totolino, trezeste-te, e timpul să ne arăţi ce ai 
desenat! 

Timpul şi iarăşi timpul... Cine mă strigă oare? Buimăcit de 
somn, Totolino se freca la ochisori, se întinse cât putu de bine şi, 
într-un târziu, deschise ochii. 

Când, ce să vezi? În faţa lui stătea doamna, zâmbind... 

— Aha, deci pisicutul nostru a tras un pui de somn. Nu-i nimic, 
hai să vedem ce desenezi de acum încolo... Uite, ceilalţi pisicuti au 
desenat deja, tu însă va trebui să fii mai rapid, pentru a recupera 
timpul pierdut cu ... somnul. 

Timpul, timpul şi iarăşi timpul, mă scoate din minţi... îşi zise 
Totolino îmbufnat. Apoi, luă iute o coală de hârtie şi mâzgăli cu 
gherutele o căsuţă şi nişte copăcei. 

Gata, am terminat! Îi dădu grăbit desenul doamnei şi se duse la 
locul lui. Dar nu pentru multă vreme, căci orele se apropiau de 
sfârşit. 

Ce repede au zburat orele! Îmi place la şcoală, căci nu trebuie 
să stăm prea mult! Uraaaaaaa! 


Ajuns acasa, Totolino trecu mai intai pe la domnul cocos, cu 
care trebuia sa stea de vorba foarte serios: 

— Cocosule, cocosule, unde te-ai ascuns? Vino, trebuie sa-ti 
spun ceva neapărat! 

— Cucuriguuuu! Sunt chiar aici sus, in cais, parca nu stii! 

— Aha, gata, te-am zarit! Coboara repede sa-ti spun ceva! 

Dintr-o saritura, cocosul fu jos. Vru sa se apropie de Totolino, 
dar, brusc, făcu câţiva paşi înapoi. 

— Stai asa, sper că nu vrei să mă jumulesti ca data trecută. 
Tocmai ce mi-au crescut penele înapoi! întrebă, îngrijorat, cocoşul. 

— Nu-ţi fie teamă, nu mà mai apropii de penele tale, dar trebuie 
să mă ajuţi, altfel uit promisiunea. 

— Bine, te ajut, dar numai să pot — spuse Cocosul. 

— Uite, zise Totolino, trăgându-se de mustati, vreau ca tu să mă 
trezeşti în fiecare dimineaţă pentru a ajunge la timp la şcoală. Adică 
vreau ca tu să canti sub geamul meu, ca să mă trezesc. Poti? 

— Pot, cum să nu pot! Asta-i bună, eu sunt cocoşul care trezeşte 
tot regatul. Nimeni nu s-a plâns vreodată că ar fi întârziat. Dar, ia 
spune-mi, cum se face de nu ai un ceas deşteptător? 

— Am, adică am avut, dar l-am scăpat anume din gherute azi- 
dimineaţă! Oricum, eu nu ştiam ora! Era aşa de greu cu el! Mai bine 
că nu-l mai am! 

Ce nu ştia Totolino este că, in ogradă, cu treburi, era şi mama 
lui. Ea îl auzise pe Totolino în timp ce sporovăia plin de importanţă 
cu cocoşul. 


Aşadar, ai vrut să spargi ceasul deşteptător şi l-ai spart. 
Bravo, nu-i nimic, înseamnă că va trebui să ai un alt ceas! 
Seara, Totolino se duse cuminte la culcare. 


Ştia că are un prieten de nădejde, care nu tiuie de te dor 
urechile, ci cântă. Ce frumos, abia aştept să-l aud cântând! Cu aceste 
gânduri, adormi Totolino până... 

Până ce auzi cântecul atât de mult aşteptat. 

— Cucuriguuu! Cucuriguuu! Cucuriguuuu! Totolino, te-ai trezit? 

Văzând că Totolino nu apare la fereastră, Cocoşul se puse iar pe 
cântat: „Totolino, te-ai trezit? / Ora patru a sosit! / De mai stai în 
plăpumioară, / O să-ntârzii iar la şcoală!” 

Măi, dar cum aşa, abia am adormit şi trebuie deja să mă 
trezesc ... Nici nu s-a luminat de ziuă.... Ce-i asta? Mor de somn! 
Cocoşul acesta s-a zăpăcit! 

Supărat nevoie mare, Totolino se duse la fereastră, o deschise în 
grabă şi strigă plin de supărare la cocos: 

— Hei, ce-i cu tine la ora asta? 

— Care oră, Totolino, nu era vorba să te trezesc de dimineaţă? 

— Ba da, dar nu cu noaptea-n cap! Tu ştii cât e ora? întrebă 
Totolino, zbarlindu-si blanita. 

— Eu ştiu, spuse Cocosul plin de îngâmfare, dar tu ştii? 

— Nu, eu nu stiu cat e ora inca, dar o sa invat.... 


— Pai, n-ai spus tu sa-ti cant sub geam? zise Cocosul si-si ridica 
trufaş creasta, în semn de nemulţumire. Acum e dimineaţă, daca vrei 
să te trezeşti bine, dacă nu, dormi cât vrei. Eu n-o să mai cânt 
niciodată sub fereastra ta, am altceva mai bun de făcut decât să mă 
cert cu un pisic care nu ştie ora. La revedere! 

— La revedere şi tie, creastă albastră! Si voi ce căutaţi aici, 
motatelor, v-am chemat eu cumva?! le strigă plin de náduf găinilor 
strânse în jurul ferestrei. 

Într-adevăr, două găini buimace de somn sosiseră în grabă să 
vadă cine se ceartă aşa de dimineaţă. 

“Am ajuns prea târziu”, îşi spuseră ele descumpănite, şi se 
îndepărtară. 

Totolino se băgă îmbufnat în pat, dar, de grijă că s-ar putea să 
adoarmă şi să întârzie la grădiniţă, nu putu închide ochii. Obosit ca 
vai de el, cu ochii bulbucati de somn, se dădu jos din pat şi merse la 
bucătărie, acolo unde, ca întotdeauna îl aştepta mama. 

— Ce este, pisicutul meu? Aşa de dimineaţă? îl întrebă 
îngrijorată mămica sa. 

— Da, m-am trezit singurel, mai bine zis m-a trezit cocoşul 
acesta cu cântecul lui. 

— Aha, asta era! Atunci nu-ţi rămâne decât să înveţi orele şi sá 
te trezeşti cu ajutorul ceasului. 

— Da, dar de unde ceas? 

— O să vedem. Când te vei întoarce de la şcoală, o să ai un ceas, 
numai al tau, şi încă unul foarte istet! 

Totolino merse la şcoală, somnoros ca vai de el, iar când veni 
acasă zări o frumuseţe de ceas care şedea pe noptiera de lângă patul 
său. 

Lângă ceas, un biletel: De la mama, pentru Totolino, cu 
dragoste! 

Aha, ce bine! Am si eu ceasul meu! Totolino intoarse ceasul pe 
toate părţile, il cercetà cu atenţie, apoi îl puse cu grijă la loc. Da, e 
frumos, ce să zic! Mai vedem cu orele, acum n-am timp să învăţ 
nimic, trebuie să merg la joacă. 

— Totolino, Totolino e timpul să te trezeşti! se auzi un glas 
ciudat în cameră. 


Parcă se aude un chitàit. Nu, nu se poate, mi se pare mie. Cine 
sà chitàie la mine-n cameră... 

— Totolino, Totolino, e timpul să mergi la şcoală! 

Acelaşi chitait, dar de unde se aude...? 


— Totolino, Totolino e timpul să mergi la şcoală! 

Hei, dar devine enervant. 

— Cine eşti şi ce vrei? întrebă Totolino aproape strigând. 

Nimic, nu primi niciun răspuns. Aşadar, mi s-a părut. Să mai dorm 
nitelus. Totolino adormi din nou, dar, deodată, simţi că cineva îl 
apucă tare de mustati...Hei, lasă-mă în pace, că ... Când deschise 
ochişorii, ce să vadă? 

Din ceasul de pe noptieră ieşea un şoricel care râdea cu aşa o 
poftă că se ţinea cu mâna de burtică. 

— Ha, ha, ha, ce ţi-am fácut...1i spuse şoricelul vesel nevoie 
mare. 

— Hei, dintosule, ce cauţi aici? Te-a poftit cineva la mine-n 
cameră? leşi din ceas, ca-ti arăt eu tie! 

— N-ai ce să-mi faci! Nu mă poţi prinde. Câtă vreme nu cunoşti 
ceasul, eu te voi trezi, dimineaţă de dimineaţă. Ce-o să mai râd! Ha- 
ha-ha! Şi şoricelul trase cu putere usita ceasului şi dispăru înăuntru. 
— Hei, dintosule şi mustäciosule, ieşi de acolo cä-ti arăt eu tie! racni 
aproape Totolino. 

Din camera alăturată, mămica lui Totolino veni în mare grabă. 
Cand intră in cameră, văzu că pisicutul ei vorbeşte singur în somn. 


— Totolino, trezeste-te, nu mai visa! 

— M-a tras de mustati si a fugit... 

— Cine te-a tras de mustàti, că nu pricep... 

— Ceasul, nu... soricelul, afurisitul de şoricel.... 
În halat şi pijamale, domnul Pisolino intră speriat în cameră. 

— Ce este, ce soricel.., ce mustati...? 

— Taticule, uite, din ceas a ieşit un soricel şi m-a tras de 
mustati... 

— Ei, nici chiar asa, ai visat... Nu exista niciun soricel in ceasul 
acesta. Dar ce, e un ceas nou? Unde este celalalt? 

— L-am spart eu, din .... greşeală — zise Totolino cu ochii in 
pământ. Adică am vrut să-l scap deoarece nu mă lăsa sa dorm... 

— Aha, am priceput. Ceas văd că ai, dar tu ştii ce oră arată 
ceasul? 
Totolino, încurcat, se scärpinä cu o läbutä pe cap, apoi spuse ruşinat: 

— Nu ştiu, dar o să învăţ la şcoală... 

— Bine, numai să nu dormi când iti explică doamna 
învăţătoare... îi spuse doamna Pisolino cu surâsul pe buze. 

— Nu promit, dar stati putin, şoricelul... 

— Ai visat, dragul meu, uite — mama luă ceasul de pe noptieră şi 
îl întoarse pe toate părţile — nu-i nimic aici, vezi? A fost doar un vis. 

Totolino sări din pat şi isi imbratisa cu dragoste părinţii. Totul 
fusese doar un vis. Ce bine! E timpul să se pregătească pentru şcoală, 
căci are atâtea lucruri noi de învăţat! Cât despre şoricelul din ceas, 
mai vedem noi... 


